# The Hours (film)

| The Hours |
| --- |
| Always |
| Žanr | drama |
| Režija | Stephen Daldry |
| Produkcija | Mark Huffam |
| Scenario | Michael Cunningham (roman) David Hare (scenatio) |
| Uloge | Nicole Kidman Julianne Moore Meryl Streep Ed Harris John C. Reilly |
| Muzika | Philip Glass |
| Premijera | 2002. |
| Jezik | Engleski jezik |
| Trajanje | 114 min. |
| Država |  SAD /  UK |
| Kompanija |
| Distributer | Paramount Pictures Miramax Films |
| Budžet | oko 25.000.000 dolara |
| *The Hours* na Internet Movie Database |

**The Hours** je nagrađivani film iz 2002. godine po romanu Michaela Cunninghama u režiji Stephena Daldryja o tri žene u različitim periodima, koje su međusobno povezane romanom Virginije Woolf *Mrs Dalloway*. Radnja se dešava u toku jednog dana.

Film je bio jedan od najhvaljenijih filmova 2002. godine. Dobio je brojne nagrade i nominacije, među kojima i Zlatni globus za najbolju dramu i devet nominacija za nagradu Oscar.

Scenario je napisao David Hare prema istoimenom romanu nagrađenom Pulicerovom nagradom i PEN/Faulknerovom nagradom pisca Michaela Cunninghama. Muziku za film radio je Philip Glass.

## Radnja

Film počinje scenom samoubistva Virginije Woolf, 1941. godine u Sussexu, da bi se zatim lagano napravio uvod prikazujući tri kratke scene iz tri paralelne priče smeštene u Richmondu, 1923., Los Angelesa, 1951. i New Yorku, 2001. godine. Sve tri priče počinju jutrom. Sve tri priče su povezane romanom *Mrs. Dalloway* , koji Virginia Woolf (Nicol Kidman) počinje da piše, Laura Brown (Julianne Moore) čita, a Clarissa Vaughan (Meryl Streep) živi.

Laura Brown je domaćica nezadovoljna svojim životom, koja bi, kako film u jednom trenutku predlaže, bila srećnija da živi kao lezbejka. Ona priprema malu rođendansku proslavu za svog supruga, čija priča o sopstvenoj sreći samo pojačava sliku njenog nezadovoljstva. Laura rešava da se ubije, ali se predomišlja i umesto toga odlučuje, kako se na kraju filma otkriva, da rodi dete koje je na putu i onda da napusti porodicu.

Clarissa Vaughan je lezbejka koja živi sa svojom partnerkom Sally i njihovom ćerkom Juliom. Ona priprema zabavu za svog prijatelja Richarda (Ed Harris), koji umire od AIDS-a. Richard Clarissu zove Mrs. Dalloway, smatrajući je ženom koja brine o njemu jer nema svoj život i citira Virginiju Woolf da: „stalno priređuje proslave, kako bi prikrila tišinu“.

Pored romana *Mrs. Dalloway* koji povezuje tri priče, kao zajednički elementi javljaju se samoubistvo, lezbejska egzistencija i, konačno, pitanje: „šta znači biti živ?“. Jedan od mogućih odgovora daje lik Virginije Woolf, koja, dok planira da „ubije“ svoju Mrs. Dalloway u romanu, odgovara svom suprugu da: „Neko mora da umre da bi drugi više cenili život.“

## Podela uloga

|  |
| --- |
| **Podela uloga** |
| Glumica/glumac
 | Lik
 | Napomene
 |
| Nicol Kidman | Virginia Woolf |  |
| Julianne Moore | Laura Brown |  |
| Meryl Streep | Clarissa Vaughan |  |
| Stephen Dillane | Leonard Woolf |  |
| Miranda Richardson | Vanessa Bell |  |
| George Loftus | Quentin Bell |  |
| Charley Ramm | Julian Bell |  |
| Sophie Wyburd | Angelica Bell |  |
| Linda Bassett | Belly Boxall |  |
| John C. Reilly | Dan Brown |  |
| Tony Collette | Kitty |  |
| Ed Harris | Richard Brown |  |
| Claire Danes | Julia Vaughan |  |
| Jeff Daniels | Louis Waters |  |
| Allison Janney | Sally Laster |  |

## Kritike i prijem kod publike

*The Hours* je dobro primljen kako kod kritičara, tako i kod publike, ostvarujući zaradu od 108.846.072 $, što je četiri put prevazilazilo njegov budžet.

Sajt sa filmskim kritikama Rotten Tomatoes ga ocenjuje kao 80% „svež“

Naročite pohvale dobile su tri glavne glumice, a među njima posebno Nicole Kidman. U kritikama se često pominje maska - lažan nos i perika koji su je učinili gotovo neprepoznatljivom. Kidman je dobila i Zlatni globus i Oscar.

## Nagrade i nominacije

**Oscari**:

* Nominacija: Oscar za najbolji film
* **Oscar za najbolju glavnu glumicu: Nicole Kidman Nominacija: Oscar za najboljeg sporednog glumca: Ed Harris
* Nominacija: Oscar za najbolju sporednu glumicu: Julianne Moore
* Nominacija: Oscar za najbolju režiju: Stephen Daldry
* Nominacija: Oscar za najbolji adaptirani scenario: David Hare
* Nominacija: Oscar za najbolji kostim
* Nominacija: Oscar za najbolju montažu
* Nominacija: Oscar za najbolju muziku

**Berlinale: **Srebrni medved za najbolju glumicu: Nicole Kidman, Meryl Streep i Julianne Moore **Nagrada čitalačkog žirija „Berliner Morgenpost“-a: Stephen Daldry Nominacija: Zlatni medved: Stephen Daldry

**BAFTA: **Nagrada Anthony ASquith za filmsku muziku: Philip Glass **Najbolja glavna glumica: Nicole Kidman Nominovan je još u 9 kategorija.

**GLAAD Media Awards: **Najbolji filmZlatni globus: **Zlatni globus za najbolji film – drama **Zlatni globus za najbolju glumicu u igranom filmu – drama Nominovan je još u 5 kategorija.

## Vanjske veze

* *The Hours* na sajtu IMDb
* FILM REVIEW; Who's Afraid Like Virginia Woolf?, Stephen Holden za The New York Times
* prikaz Arhivirano 2007-06-09 na Wayback Machine-u Rogera Eberta

## Reference